 Madaxweyne Muuse Biixi Cabdi, waxa uu Ardayda Jaamacadda u sheegay inay dalka ka dhacday masiibo baaxad leh oo galaafatay nolosha tiro muwaadiniin ah iyo kumanaan xoolo ah, waxaana uu tilmaamay in Ardayda marti looga yahay sidii ay samoto-bixintaas qayb uga noqon lahaayeen, waxaana uu yidhi, Maanta dabayl baa ku dhufatay gobollada waqooyiga Awdal, in ka badan 16,000 lix iyo toban kun oo qoys, ugu yaraan lix boqol oo kun oo qof iyo in ka baddan, ayaa xoolo waayey oo guryo waayey saacado gudahood, dadkaasi gurmad bay u baahan yihiin, gurmadka iyo xooggana waxa abuura dhaqaalaha, dhaqaalaha laftiisana waxa abuuri kara dad aqoontiisa bartay, sidiina oo kale, markaa inaad masuuliyaddaa u diyaar garowdaan oo aad noqotaan dad dalkan dhibaatooyinka uu ku jiro ka saara, ayaa la idinka rabaa. 